S-225/2020

Dómur

Mál þetta, sem dómtekið var 7. janúar 2021, er höfðað með ákæru lögreglustjórans á Austurlandi, útgefinni 26. nóvember sl., á hendur E-kvk-þgf M-kvk-þgf Þ-kvk-þgf, kennitala […], […], […]:

,,fyrir hótanir, með því að hafa mánudaginn 4. maí 2020, hótað A, kt. […], að skaða ungt barn hennar, með eftirfarandi skilaboðum sem hún sendi henni með færslu á samfélagsmiðlinum facebook, en hótanirnar ullu því að A óttaðist um líf, heilbrigði og velferð sín og fjölskyldu sinnar:

„Ég hef engu að tapa“

„Ég hef misst allt“

„Það gerir mig hættulega“

„Já þetta er hótun“

„Ég kem heim til ykkar og ég kæfi barnið þitt“

„Mér er skítsama“

„Ég væri að gera því greiða“

Telst þetta varða við 233. gr. almennra hegningarlaga nr. 19/1940, sbr. breytingarlög.

Þess er krafist að ákærða verði dæmd til refsingar og til greiðslu alls sakarkostnaðar.

I.

Mál þetta barst héraðsdómi 7. desember sl. og var fyrirkall dómsins útgefið 8. sama mánaðar. Fyrirkallið var birt á lögheimili ákærðu 28. desember sl. Við þingfestingu málsins, 7. janúar sl., sótti ákærða ekki þing og boðaði eigi lögmæt forföll. Var málið þá dómtekið að kröfu fulltrúa ákæruvalds með vísan til 1. mgr. 161. gr. laga nr. 88/2008 um meðferð sakamála.

Þykir mega jafna framangreindri útivist ákærðu til játningar hennar með vísan til ofangreindrar lagagreinar, enda fer sú niðurstaða að mati dómsins ekki í bága við rannsóknargögn lögreglu, og þar á meðal framburðarskýrslu ákærðu hjá lögreglu þann 9. október sl. Telst brot ákærðu því nægjanlega sannað, en það er réttilega heimfært til lagaákvæða í ákæru.

II.

Ákærða, sem er fædd á árinu […], hefur samkvæmt sakavottorði áður verið dæmd til refsingar, en síðast var hún dæmd þann 28. maí 2020 fyrir umferðarlagabrot, þ. á m. fyrir endurtekinn fíkniefna og sviptingarakstur, en einnig fyrir brot gegn ávana og fíkniefnalöggjöfinni. Var refsing ákærðu vegna þessa ákvörðuð 60 daga fangelsi, en refsingin var skilorðsbundin til tveggja ára. Að auki var ákærða svipt ökurétti tímabundið.

Það brot ákærðu sem hér er til meðferðar framdi hún áður en hinn síðast greindi dómur yfir henni var kveðinn upp. Ber því að taka þann dóm upp og gera ákærðu refsingu í einu lagi samkvæmt 60. gr., sbr. 78. gr. almennra hegningarlaga nr. 19/1940. Að þessu virtu þykir refsing ákærðu hæfilega ákveðin fjögurra mánaða fangelsi, sem eftir atvikum þykir fært að skilorðsbinda líkt og segir í dómsorði.

Samkvæmt gögnum féll enginn kostnaður til af hálfu lögreglustjóra vegna þessa málareksturs.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð:

Ákærða, E-kvk-nf M-kvk-nf Þ-kvk-nf, sæti fangelsi í fjóra mánuði. Fresta skal fullnustu þeirrar refsingar og hún falla niður að liðnum tveimur árum ef ákærða heldur almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þykir mega jafna framangreindri útivist ákærðu til játningar hennar með vísan til ofangreindrar lagagreinar, enda fer sú niðurstaða að mati dómsins ekki í bága við rannsóknargögn lögreglu, og þar á meðal framburðarskýrslu ákærðu hjá lögreglu þann 9. október sl. Telst brot ákærðu því nægjanlega sannað, en það er réttilega heimfært til lagaákvæða í ákæru.

II.

Ákærða, sem er fædd á árinu […], hefur samkvæmt sakavottorði áður verið dæmd til refsingar, en síðast var hún dæmd þann 28. maí 2020 fyrir umferðarlagabrot, þ. á m. fyrir endurtekinn fíkniefna og sviptingarakstur, en einnig fyrir brot gegn ávana og fíkniefnalöggjöfinni. Var refsing ákærðu vegna þessa ákvörðuð 60 daga fangelsi, en refsingin var skilorðsbundin til tveggja ára. Að auki var ákærða svipt ökurétti tímabundið.

Það brot ákærðu sem hér er til meðferðar framdi hún áður en hinn síðast greindi dómur yfir henni var kveðinn upp. Ber því að taka þann dóm upp og gera ákærðu refsingu í einu lagi samkvæmt 60. gr., sbr. 78. gr. almennra hegningarlaga nr. 19/1940. Að þessu virtu þykir refsing ákærðu hæfilega ákveðin fjögurra mánaða fangelsi, sem eftir atvikum þykir fært að skilorðsbinda líkt og segir í dómsorði.

Samkvæmt gögnum féll enginn kostnaður til af hálfu lögreglustjóra vegna þessa málareksturs.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð:

Ákærða, E-kvk-nf M-kvk-nf Þ-kvk-nf, sæti fangelsi í fjóra mánuði. Fresta skal fullnustu þeirrar refsingar og hún falla niður að liðnum tveimur árum ef ákærða heldur almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.